علشان يطرح الصبار ورد
#000001
أنا كنت شاهدة على الحكاية، وكان نفسي أرويها ، أحكي للناس عن لحظات الوجع والجزع، عن الصبر والإيمان، الخوف من الهزيمة والبكا وقت الانتصار، الليالي اللي من غير أمل، والدوا اللي بيوجع أكتر من المرض، عن الناس اللي بتسند، والتانيين اللي خذلانهم بيخلي الضَهر مكشوف، لكن مش كل الحكايات اللي عارفينها من حقنا نحكيها، لو أصحابها طلبوا مننا ده.
#000002
“المرض الوحش” معظم الناس بتوصفه كده، بيخافوا ينطقوا اسمه لتصيبهم لعنته، بيسموا ويكبّروا وبيستغيثوا باسم الصليب أما بتيجي سيرته، اللي بيخافوا يسلموا على المصاب بيه ليتعدوا، واللي بيتعاملوا معاه إنه كده كده ميت، “السرطان” اللي محدش بيحب يسمع عنه حاجة، واللي معاملة المصاب بيه بالأسلوب ده ممكن تزوّد مرضه!
#000003
الحياة بتقف لما المريض بيعرف إنه عنده سرطان، ممكن تقف لدقايق، لأيام وممكن لشهور، بيمر خلالها بمجموعة من المراحل بداية من مرحلة عدم التصديق، والقلق والتوتر لحد مرحلة تقبل المرض والتعايش معاه، وده بيحطه في ظروف نفسية سيئة جدًا، ممكن توصله للاكتئاب، لكن ده مش بالضرورة طبعًا، فمثلًا واحد من كل خمس مرضى بسرطان القولون والمستقيم بيصابوا بالاكتئاب في وقت تشخيص إصابتهم بالمرض، وده بيخلي صحة المرضى المكتئبين تدهور.
#000004
أحيانًا ممكن الأصحاب والقرايب يقولوا تعليقات مش مناسبة لمريض السرطان، بالذات تعليقاتهم بخصوص القرارات اللي بياخدها المريض في فترة علاجه، والطريقة اللي بيتصرف بيها معاهم، زي إنه مثلًا يقرر إنه مش عايز يقابل حد من أصحابه، في الوقت ده أحسن كلام يتقال هو الكلام اللي شبه إننا هنفضل جنبه مهما حصل، هنفضل نحبه أيًا كان تصرفه وقراراه، ده هيدعمه نفسيًا جدًا.
#000009
ما تكونش عاطفي أكتر من اللازم لدرجة إن المريض نفسه هو اللي يضطر يدعمك
#000010
خبر إصابة حد عزيز عليك بالسرطان خبر صعب جدًا، لكن لازم المقربين من مريض السرطان يتجنبوا التأثر والحزن الشديد لدرجة الانهيار، لدرجة إن المريض هو اللي يهديهم ويقولهم إن كل حاجة هتبقى كويسة، لكن المطلوب من المقربين من مريض السرطان يسمعوه لو حابب يتكلم، ويحضنوه لو محتاج يعيط، ويدعموا كل قراراته لو مش بتضره.
#000011
بمجرد معرفة الشخص إنه مصاب بالسرطان، بتتقلب حياته رأسا على عقب، وهو بيحاول التأقلم مع الواقع الجديد، شغله، شكله، وعلاقاته، اسمح له يتكلم عن ده معاك بس لو كان مستعد وحابب.
#000017
المرور بتجربة زي السرطان والعلاج منه تجربة نفسية وصحية قاسية جدًا، وطبيعي هتلاقي الشخص اتغير، ماقصدش للأسوأ لكن اعتبره إنسان اتولد من جديد، وبلاش تعليقات من نوعية “ياااه انت رجعت زي زمان بالظبط!”، لإنه خلاص بقى إنسان جديد.
#000019
مرضى السرطان بإمكانهم الاستمرار في حياتهم بشكل طبيعي بعد الشفاء من المرض، بس ده في حالة إننا قدرنا نحاوطهم بالدعم النفسي اللازم، دعمنا اللي ممكن يخليهم يخرجوا من تجربة الإصابة بالسرطان والتعافي منه بني آدمين أقوى وأجمل من قبل كده، وخليني أختم كلامي بكلمة قالتهالي متعافية من أصعب أنواع السرطان، “وقت مرضي أهدتني صديقتي المقربة أصيص صبار، في الأول ماحبتش الهدية، لكن مع مرور الشهور ونهاية العلاج، نبتت في زرعة الصبار زهرة ملونة جميلة، صديقتي ساعدتني اتعلم إن الصبر آخره ورد”.
#000020
إذا كنت تعاني من اضطراب نفسي ولا تجد من ينصت لك أو يقدم لك يد العون، فلا تتردد في التواصل مع فريق أطباء شيزلونج ليكون رفيقك في رحلة التعافي النفسي.
#000021
الليلة ليلة عيد.. كيف تتأثر نفسيتك مع نهاية السنة؟
#000030
9 جمل احذر قولها للشخص المقبل على الانتحار
#000031
نقص الانتباه وكيفية إدارته في بيئات العمل
#000032